**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊA ДОЗВОЛЕ ЗА РИБОЛОВ У НАУЧНОИСТРАЖИВАЧКЕ СВРХЕ И ЕЛЕКТРОРИБОЛОВ**

|  |  |
| --- | --- |
| **Назив административног поступка**  | Дозвола за риболов у научноистраживачке сврхе и електрориболов |
| **Шифра поступка** | 206.00.0018 |
| **Регулаторно тело****(надлежно за спровођење препоруке)** | Покрајински секретаријат за урбанизам и заштиту животне срединеМинистарство заштите животне средине |
| **Правни оквир којим је уређен административни поступак** | * Закон о заштити и одрживом коришћењу рибљег фонда („Сл. гласник РС“, бр. 128/14, 95/18)
 |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА**
 |
| Захтев за издавање дозволе за риболов у научноистраживачке сврхе и електрориболов се подноси лично на писарници или се доставља поштом. Иако је поступак јасно дефинисан прописом додатни простора за оптимизацију постоји јер није омогућено подношење захтева и издавање акта надлежног органа електронским путем, као и елиминација документације која се доставља уз захтев а која није прописана прописом.  |
| 1. **САЖЕТАК ПРЕПОРУКА**
 |
| Потребно је омогућити подношење захтева и издавање акта електронским путем, као и елиминисати подношење документације коју закон не предвиђа.Такође је потребно укинути печатирање захтева и омогућити достављање доказа о уплати таксе у копији. |
| 1. **ОБРАЗЛОЖЕЊЕ**
 |
|  **3.1 Елиминација документације*** **Документ:** Решење о условима заштите природе

Законом о заштити и одрживом коришћењу рибљег фонда прописано да се риболов у научноистраживачке сврхе обавља у присуству рибочувара, на основу дозволе коју издаје министар, а на територији аутономне покрајине надлежни покрајински орган..Имајући у види да закон не предвиђа да се приликом одлучивања о дозволи утврђују услови о заштити природе, а имајући у виду да се поступак спроводи у присуству рибочувара, предлаже се елиминација наведеног документа.**За примену ове препоруке није потребна измена прописа.** **3.2 Документација*****Промена форме документа**** **Документ : Доказ о уплати таксе**

Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе. **За примену ове препоруке, није потребна измена прописа.** **3.3 Престанак употребе печата на појединим документима**Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Како на oбрасцу захтева стоји да исти мора бити печатиран, потребно је укинути ову обавезу подносиоца захтева.* 1. **Увођење е-управе**

Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)**
 |
| Усвојене препоруке не подразумевају измену прописа. |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ**
 |
| Усвојене препоруке не подразумевају измену прописа. |
| 1. **АНАЛИЗА ЕФЕКАТА ПРЕПОРУКЕ (АЕП)**
 |
| Препоруке ће допринети транспарентности поступка, правној сигурности привредних субјеката, поједностављењу поступка за привредне субјекте и смањењу издатака. |